रोटरी क्लब ने सरकारी स्कूल को आरओ भेंट किया
गुरदासपुर |रोटरी क्लबकी ओर से वीरवार को सरकारी स्कूल हमराजपुर में वाटर कूलर और आरओ सिस्टम लगाया गया। इसका उद्घाटन डीईओ (प्र) सलविंदर सिंह समरा ने किया। क्लब के प्रधान डॉ. संजीव सरपाल ने कहा कि रोटरी इंटरनेशनल की तरफ से स्कूल में बच्चों को स्वच्छ पानी की सुविधा देने के लिए वाटर कूलर और आरओ सिस्टम लगाया गया है। क्लब वाटर कूलर की सर्विस के लिए भी पांच साल का खर्च वहन करेगा। डीईओ समरा ने रोटरी क्लब के पदाधिकारियों का धन्यवाद किया और स्कूल के स्टाफ की तरफ से स्मृति चिन्ह देकर सम्मानित किया। इस मौके पर रोटेरियन आरके शर्मा, जेएस रियाड़, अनिल अग्रवाल, केशव बहल, विनोद आदि मौजूद थे।
hin_Deva hin_Deva